Diari Oficial de la Generalitat Valenciana


Sumari del DOGV 5131, del 09-11-2005 (2005/11875)

RESOLUCIÓ de 14 de setembre de 2005, del conseller de Territori i Habitatge, relatiu a la modificació del Pla general de València, als carrers Trafalgar, Carolina Álvarez, Samuel Ros i R. Pertegaz.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11736


Data del document
:   14-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 14 de setembre de 2005, del conseller de Territori i Habitatge, relatiu a la modificació del Pla general de València, als carrers Trafalgar, Carolina Álvarez, Samuel Ros i R. Pertegaz. [2005/X11826]
  
Vist l'expedient de modificació del Pla general de València en l'àmbit dels carrers Trafalgar, Carolina Álvarez, Samuel Ros i R. Pertegaz, i de conformitat amb els següents
  
Antecedents de Fet
  
Primer. El projecte es va sotmetre a informació pública i es va inserir anunci en el diari Las Provincias de 18 de febrer de 2004 i DOGV núm. 4695 del dia 19 del mateix mes i any. Es va presentar una al·legació per part de la mercantil PROARA, SA que sol·licitava l'exclusió de la parcel·la situada en el c/ Trafalgar, 30 per haver obtingut llicència d'obres i aquestes es trobaven en execució. Aquesta al·legació va ser estimada en l'acord plenari de 26 de novembre de 2004 que va aprovar provisionalment la modificació. En conseqüència el projecte presentat per a l'aprovació definitiva ja exclou la parcel·la objecte d'al·legació.
  
Segon. València compta amb Pla general aprovat el 28 de desembre de 1988.
  
Tercer. La Comissió Informativa de la Comissió Territorial d'Urbanisme de València, en sessió del 28 de juliol de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Quart. En sessió del 4 d'agost de 2005, la Comissió Territorial d'Urbanisme de València va acordar informar favorablement sobre el present expedient i elevar-lo per a la seua aprovació definitiva al conseller de Territori i Habitatge.
  
Fonaments de Dret
  
Primer. La documentació està completa i la tramitació ha sigut la correcta, d'acord amb el que preveuen l'article 55 i concordants de la Llei reguladora de l'activitat urbanística (en endavant LRAU).
  
Segon. L'objecte del projecte és l'adequació del planejament a la realitat existent en una parcel·la de propietat municipal situada en el c/ Trafalgar núm. 34. Sobre aquesta parcel·la s'ha construït un centre social i un centre de salut, i una part del solar queda lliure. No obstant això, la qualificació urbanístiques de cada una de les parts de la parcel·la no s'ajusta al realment construït, ja que una part del centre social s'ha construït en una parcel·la amb qualificació residencial plurifamiliar; mentre que la parcel·la lliure, que l'Ajuntament pretén destinar a la construcció d'habitatges protegits, està qualificada en part com a sistema local de servei públic.
  
Conseqüentment, es canvia parcialment la qualificació urbanística de la parcel·la de la forma següent:
  
La part de la parcel·la ocupada pel centre social, amb 1.277'71 m², passa d'ús residencial plurifamiliar a ús SP-sistema local de servei públic.
  
La part de parcel·la lliure qualificada com de SP-sistema local de servei públic amb una superfície de 879'20 m², passa a ser qualificada com a d'ús residencial plurifamiliar.
  
El resum de l'operació es mostra en el següent quadre comparatiu:
  
ESTAT ACTUAL SP Rpf TOTAL
  
Parcel·la centre social municipal 1.154'67 m² 1.615'16 m² 2.769'83 m²
  
Parcel·la centre de salut 803'46 m² 0,00 m² 803'46 m²
  
Solar lliure 879'20 m² 400'60 m² 1.279'80 m²
  
Total 2.837'33 m² 2.015'76 m² 4.853'09 m²
  
MODIFICACIÓ PUNTUAL SP Rpf TOTAL
  
Parcel·la centre social municipal 2.769'83 m² 0'00 m² 2.769'83 m²
  
Parcel·la centre de salut 803'46 m² 0'00 m² 803'46 m²
  
Solar lliure 0'00 m² 1.279'80 m² 1.279'80 m²
  
Total 3.573'29 m² 1.279'80 m² 4.853'09 m²
  
D'altra banda, no hi ha augment d'aprofitament lucratiu, ni s'alteren les ordenances del planejament vigent.
  
Tercer. La modificació proposada complix les exigències de l'art. 43-2 DYFR, mentre que s'incrementa la dotació pública i disminuïx la parcel·la residencial, amb la qual cosa el balanç dotacional és favorable.
  
D'altra banda, no s'aprecia inconvenient legal invalidant que impedisca l'aprovació autonòmica, d'acord amb el que preveu l'article 40 LRAU.
  
Quart. El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i de pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació del Pla general de València en l'àmbit dels carrers Trafalgar, Carolina Álvarez, Samuel Ros i R. Pertegaz.
  
Contra la present resolució, que posa fi a la via administrativa, es pot interposar recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.